కవాడిగూడ

కవాడిగూడ తెలంగాణ రాష్ట్రంలోని సికింద్రాబాద్ ప్రాంతానికి చెందిన ఒక నివాసప్రాంతం. ఇది సికింద్రాబాదు లోకసభ నియోజకవర్గంలోని, ముషీరాబాద్ శాసనసభ నియోజకవర్గం పరిధికి చెందిన ప్ర్రాంతం.ఇది హైదరాబాదు మహానగరపాలక సంస్థ సెంట్రల్ జోన్ లోని 3 వ సర్కిల్ 94 వ వార్డుకు చెందిన ప్రాంతం.

చరిత్ర 
400 సంవత్సరాల చరిత్ర గల హైదరాబాదు నగరంలో హుస్సేన్‌ సాగర్‌ సమీపంలో ఈ కవాడిగూడ బస్తి ఉంది. హుస్సేన్‌ సాగర్‌ చెరువు కట్ట నిర్మాణానికి కావడిలలో రాళ్ళు మోసిన కూలీలు గుడిసెలు వెసుకుని నివసించిన ఈ ప్రాంతాని మొదట్లో కావడీల గూడెం అని పిలిచేవారు. అది వాడుకలో క్రమంగా కవాడిగూడ గా మారింది. హైదరాబాదు నగరం మధ్యలో, సికింద్రాబాదు (మేజర్ రైల్వేహబ్), ఆర్టీసీ క్రాస్ రోడ్స్ (బావార్చి బిర్యానీ), పాట్నీ (పారడైజ్ బిర్యానీ) వంటి వివిధ ప్రాంతాలకు సమీపంలో ఈ కవాడిగూడ ఉంది.

రవాణా 
తెలంగాణ రాష్ట్ర రోడ్డు రవాణా సంస్థ ఆధ్వర్యంలో కవాడిగూడ మీదుగా నగరంలోని అన్ని ప్రాంతాలకు బస్సులు నడుపబడుతున్నాయి. కవాడిగూడకు సమీపంలో సీతాఫల్‌మండి వద్ద ఎంఎంటిఎస్ రైలు స్టేషన్ ఉంది.

మూలాలు 

హైదరాబాదులోని ప్రాంతాలు